Dommer om ny IT-platform: »Du ved aldrig, når du klikker på noget, om systemet går i stå. Og når det går i stå, er man - undskyld udtrykket - fucked« - politiken.dk
Brugerne af MinRetssag.dk frygter »snurremusen«, hvor alt går i stå og de ikke aner, om informationerne er gemt eller væk.
Danmark 9. sep. 2018 kl. 08.36
Dommer om ny IT-platform: »Du ved aldrig, når du klikker på noget, om systemet går i stå. Og når det går i stå, er man - undskyld udtrykket - fucked«
MinRetssag.dk går ofte ned og har store fejl, siger ansatte i retsvæsnet. »En skandale«, siger advokat. Domstolsstyrelsen erkender problemer.
Det er for tidligt at kalde portalen MinRetssag.dk for en ny offentlig IT-skandale. Men seks måneder efter lanceringen er systemet så ustabilt, at dommere og advokater får nervøse trækninger, når man taler om det. Og Domsstolsstyrelsen, der foreløbig har betalt 161 millioner kroner for det usikre sagssystem, kan ikke sige, hvornår problemerne er løst.